Наогул, у гімназіі сабраўся вельмі працаздольны клас мэтанакіраваных дзяцей, дзе кожны вучань паказваў добрыя поспехі. Вы толькі ўявіце: самы нізкі сярэдні бал складаў 8,7! Да таго ж у гімназіі праводзілася многа алімпіяд, конкурсаў па вучэбных прадметах, потым арганізавалі турнір паміж чатырма гімназіямі. Ягор на такіх інтэлектуальных спаборніцтвах найчасцей супернічаў па матэматыцы з адной дзяўчынкай і часта ёй прайграваў. Такім чынам, у яго быў, скажам так, яшчэ і “спартыўны” інтарэс.